पाएं अपने शहर की ताज़ा ख़बरें और फ्री ई-पेपरडाउनलोड करें
पिल्लूखेड़ा में गुरुवार को देर शाम को अंधड़ के साथ आई तेज बारिश से जहां गर्मी से राहत मिली वहीं खरीद एजेंसियों द्वारा उठान में ढिलाई बरतने के कारण किसानों और व्यापारियों के लिए मुसीबत खड़ी कर दी। पिल्लूखेड़ा की अनाज मंडी में खुले आसमान के नीचे उठान के लिए पड़ा हजारों क्विंटल गेहूं भीग गया।
किसान और व्यापारी लाचार व बेबस होकर देखते रहे। हालांकि आढ़तियों द्वारा बरसात के चलते काफी कोशिश की गई, लेकिन तेज बरसात के चलते मजदूरों के बीमार होने का खतरा बना होने से ज्यादातर गेहूं का उठान ना हो सका। इससे आई तेज बरसात से आढ़तियों व किसानाें को लाखों रुपए का नुकसान हो गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn